kardosdrur/scandi-wiki huggingface dataset:
Cincinnati Open 2021

Cincinnati Open 2021 var en tennisturnering, der blev spillet udendørs på hardcourtbaner i Lindner Family Tennis Center i Mason, Ohio, USA i perioden 14. - 22. august 2021. Det var den 120. udgave af Cincinnati Open, og turneringen blev afviklet under navnet Western & Southern Open som følge af et sponsorat fra Western & Southern Financial Group. Turneringen var en del af ATP Tour 2021 i kategorien ATP Tour Masters 1000, og den indgik i WTA Tour 2021 i kategorien WTA 1000.

Præmier 

Den samlede præmiesum for Cincinnati Open 2021 androg $ 6.960.014, der fordelte sig med $ 4.845.025 til mændenes rækker og $ 2.114.989 til kvinderne.

Herresingle

Hovedturnering 

I hovedturneringen deltog 56 spillere, der var fordelt på:
 44 spillere, der havde kvalificeret sig i kraft af deres placering på ATP's verdensrangliste pr. 5. juli 2021 (seks uger før turneringens start).
 4 spillere, der havde modtaget et wildcard (markeret med WC).
 7 spillere, der havde kvalificeret sig til hovedturneringen fra kvalifikationsturneringen (markeret med Q).
 1 lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 28 spillere, der spillede om de sidste syv ledige pladser i hovedturneringen. Fire af de 28 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spiller gik videre til hovedturneringen som lucky loser:

Resultater

Damesingle

Hovedturnering 

I hovedturneringen deltog 56 spillere, der var fordelt på:
 42 spillere, der havde kvalificeret sig i kraft af deres placering på WTA's verdensrangliste pr. 5. juli 2021 (seks uger før turneringens start).
 5 spillere, der havde modtaget et wildcard (markeret med WC).
 8 spillere, der havde kvalificeret sig til hovedturneringen fra kvalifikationsturneringen (markeret med Q).
 1 lucky loser fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. Fire af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spiller gik videre til hovedturneringen som lucky loser:

Resultater

Herredouble 

Turneringen havde deltagelse af 28 par, der fordelte sig på:
 26 par, der havde kvalificeret sig i kraft af deres placering på ATP's verdensrangliste.
 2 par, der havde modtaget et wildcard (markeret med WC).

Resultater

Damedouble 

Turneringen havde deltagelse af 28 par, der fordelte sig på:
 26 par, der havde kvalificeret sig i kraft af deres placering på WTA's verdensrangliste.
 2 par, der havde modtaget et wildcard (markeret med WC).

Resultater

Eksterne henvisninger 
 National Bank Open  
 ATP Tour - Cincinnati Open 2021 
 WTA - Cincinnati Open 2021

Noter 

2021
WTA Tour 2021
ATP Tour 2021
Grin til Gavn

Grin til Gavn er et årligt tilbagevendende standupshow, der er efterfølgeren til Comedy Aid, hvor en række komikere optræder gratis, og overskuddet går til Red Barnet.

Shows

2019 
 Værter: Michael Schøt og Christian Fuhlendorff
 Optrædende: Jacob Taarnhøj, Mads Holm, Mahamad Habane, Mikkel Klint Thorius, Anne Bakland, Martin Nørgaard, Jonas Mogensen, Kasper Gross, Heino Hansen, Ane Høgsberg, Torben Chris, Morten Wichmann, Mick Øgendahl, Simon Talbot og Mark Le Fêvre

Showet gav et overskud på 1.082.562 kr.

Showet blev opført tre gange den. 27. december på Bremen Teater i København.

2020 
Showet blev aflyst grundet coronaviruspandemien. Værter var planlagt til at være Mikkel Klint Thorius og Jonas Mogensen.

2021 
28. marts 2021 – Aarhus Musikhus
4. april 2021 – Bremen Teater, København

Referencer 

Stand-up-comedy-shows
Velgørenheds-fundraisers
Donatorer fra Danmark
Etableret i 2019
Klima-, Energi- og Forsyningsudvalget

Klima-, Energi- og Forsyningsudvalget (oprettet 4. juli 2019) er et stående udvalg i Folketinget, der beskæftiger sig med klimapolitik, energipolitik og forsyningspolitik. I udvalget bearbejdes lov- og beslutningsforslag, der lægger sig ind under disse politikområder. Derudover skal udvalget sikre kontrol med regeringen vedrørende udvalgets politikområder. Dette gøres igennem opsyn med ministerens forvaltning og efterlevelse af relevante love og beslutninger. Den relevante ressortminister er Klima-, Energi- og Forsyningsminister, Dan Jørgensen. 

Udvalgsarbejdet består desuden i, at involvere relevante interessenter såsom borgere, forskningsinstitutioner, aktører i det private erhvervsliv, interesseorganisationer, tænketanke osv.

I perioden fra  9. juli 2015 til 5. juni 2019 hed udvalget Energi-, Forsynings- og Klimaudvalget, hvorefter det skriftede navn til nuværende.

Medlemmer 
I udvalget sidder 29 medlemmer. Rasmus Helveg Petersen fra Radikale Venstre er formand, mens Thomas Danielsen fra Venstre er næstformand.

Referencer

Eksterne henvisninger
Officiel hjemmeside

Folketingsudvalg
Europaudvalget

Europaudvalget er et af de stående udvalg i Folketinget, som tager sig af sager, der har med EU at gøre. Før en minister skal forhandle i Ministerrådet får den mandat med fra Europaudvalget, der således kontrollerer regeringens EU-politik. Udvalget er dermed med til at afgøre retningen for Danmarks EU-medlemskab. Den minister, der er relevant i den enkelte sag, skal forelægge et forhandlingsoplæg hos Europaudvalget, inden vedkommende kan træffe afgørelse af større rækkevidde i Ministerrådet.

Udenrigsministeriet er Europaudvalgets politiske ressortministerium. Udenrigsministeriet sørger for at koordinere regeringens europapolitik og holde kontakten til udvalget. Det er dagsordenen for Ministerrådet, der styrer dagsordenen for Europaudvalget. Det er kutyme, at det største oppositionsparti har formandsposten i Europaudvalget.

Europaudvalget stammer oprindeligt fra Markedsforhandlingsudvalget, der blev nedsat i 1961 i forbindelse med Danmarks arbejde for at blive en del af EF. Da Danmark blev medlem i 1973 blev det til Markedsudvalget og i 1994 skiftede det navn til Europaudvalget. Markedsudvalget var et passende navn til udvalget i de første år af EF-medlemsskabet, idet samarbejdet primært havde med handel og økonomi (markedet) at gøre. Da Maastrichttraktaten trådte i kraft og EU var en realitet, var det ikke længere et dækkende navn.

Formænd
Nedenstående er en ufuldstændig liste over formænd for Europaudvalget:

Referencer

Eksterne henvisninger
Officiel hjemmeside

Folketingsudvalg
Loudias

Loudias () eller Lydias (Λυδίας), populært kaldet Mavroneri (Μαυρονέρι, "Den sorte flod", fra det osmanniske tyrkiske navn Kara Asmak قره آصماق) er en cirka 40 kilometer lang flod i Centralmakedonien, der løber gennem de regionale enheder Pella og Thessaloniki.

Ændringer i flodstrømning 
Tidligere strømmede vandet fra Voras-, Vermiobjergene og bjerget Paiko ind i Giannitsasøen og strømmede derfra til Thermaikos-bugten. Loudia opsamler nu vand, der hovedsageligt kommer fra Paikobjerget, og hovedkilden er tæt på landsbyen Aravissos. En del af floden er blevet omdannet til en kunstig kanal, hvilket muliggør afvanding af Giannitsasøen og dens marskområder. I hele længden på omkring 40 km, er regionen frugtbar. Ved byen Giannitsa er der et rocenter. I 1912, under den første Balkankrig, blev dette område stedet for slaget ved Giannitsa.

Kilder og henvisninger 

Floder i Grækenland
Centralmakedonien
Giannitsasøen

Giannitsasøen (  ), også kendt som Loudiassøen () er en tidligere post-glacial sø i Centralmakedonien i Grækenland, syd for byen Giannitsa . Det blev afvandet fra 1928–1932. Roumlouki-sletten strakte sig mod syd.

Søen var lav, sumpet og varierende i størrelse. Det fik vand fra floden  Loudias og blev drænet i 1928–1932 af New York Foundation Company.

Søen spillede en stor rolle i den makedonske kamp mellem grækerne og bulgarerne i 1904–1908, da den gav skjulesteder for de væbnede grupper på begge sider. Konflikten om kontrollen over søen er den centrale historiske begivenhed i Penelope Deltas roman fra 1937, "Sumpens hemmeligheder".

Kilder og henvisninger 

 Google Earth -visning af Giannitsa og den afvandede sø

Søer i Grækenland
Centralmakedonien
Jordskælvet i Haiti 2021

Jordskælvet i Haiti 2021 skete lørdag 14. august 2021 klokken 8.29 lokal tid i den vestlige del af Haiti. 150 km fra hovedstaden Port-au-Prince.

Skælvet skete i 10 km’s dybde med en styrke på 7,2 på richterskalaen. Pr. 25. august 2021 var der bekræftet 2200 døde og 344 savnede. Samme dag var status, at 52.900 hjem var ødelagt, og at 650.000 mennesker havde behov for humanitær hjælp. Dødstallet kan dog reelt være mellem 5 og 50 gange højere. To dage efter skælvet blev der bekræftet 5700 kvæstede. Pr. 16. august 2021 er det det jordskæv, der de seneste 25 år har krævet næstflest dødsofre i Latinamerika. Kun overgået af jordskælvet i Haiti i januar 2010, der kostede 316.000 mennesker livet.

Referencer 

Jordskælv i Haiti
Begivenheder i 2021
Bodiluddelingen 2009

Bodiluddelingen 2009 blev afholdt den 1. marts 2009 i Imperial i København og markerede den 62. gang at Bodilprisen blev uddelt. Uddelingens vært var Lasse Rimmer.

Frygtelig lykkelig af Henrik Ruben Genz var uddelingens store vinder, da den modtog i alt fire priser; for bedste danske film, bedste mandlige og kvindelige hovedrolle til henholdsvis Jakob Cedergren og Lena Maria Christensen, samt bedste mandlige birolle til Kim Bodnia. Den succesrige filmatisering af Erling Jepsens roman af samme navn betød at Erling Jepsen for andet år i træk stod bag prisvinderen af bedste danske film, da han året før, i 2008, også havde skrevet romanen bag Kunsten at græde i kor, som ligeledes vandt prisen for bedste danske film. Bemærkelsesværdigt var det også at alle de fire hædrede skuespillere var førstegangsmodtagere af en Bodil-pris.

Uddelingens Æres-Bodil blev tildelt filmskaber og digter Jørgen Leth for hans lange og flotte instruktørkarriere.

Vindere

Øvrige priser

Æres-Bodil 

 Jørgen Leth

Sær-Bodil 

 Kåre Bjerkø for filmmusik til Det som ingen ved, Frygtelig lykkelig og Lille soldat.

Bedste fotograf 

 Jørgen Johansson for Flammen & Citronen og Frygtelig lykkelig

Referencer

Eksterne henvisninger 

 Officiel side

2009
Begivenheder i 2009
Ahmad Jalali Farahani

Ahmad Jalali Farahani (født i Teheran i 1975) er journalist og dokumentar- film instruktør. I løbet af sin karriere har han arbejdet for den islamiske republik Iran Broadcaster (IRIB), nyhedsapparater, herunder Teheran-e Emrouz, Hamshahri, Jaam-e Jam, Etemad, Etemad-e Melli, Shargh og Iran og nyhedsbureauer som Mehr og Omid.

Han har været forfulgt i sit land siden 2005, da han begyndte et filmskabende projekt om samfundsproblemer i Iran. I 2007 tvang den iranske regering sin afskedigelse fra avisen Iran, og han blev anholdt og tortureret af iranske myndigheder ved tre forskellige lejligheder, i 2008, 2008 og 2010. Mod slutningen af 2010 kunne han flygte til Tyrkiet med sin familie, og efterfølgende videre til Danmark, hvor han i øjeblikket bor. I 2014 udkom hans dokumentar We Are Journalists, der gennem mere end 150 interviews med iranske journalister afspejler de vanskeligheder, de står over for i deres forsøg på at udtrykke sig frit og kæmpe for demokrati .

I 2015 er filmen blevet nomineret for bedst dokumentar film i Bodil prisen i Danmark.

Referencer 

Journalister
Personer fra Iran
Let the Hard Times Come

Let the Hard Times Come er det fjerde studiealbum fra den danske singer-songwriter Jacob Dinesen. Det udkom den 25. september 2020.

ablummet modtog modtog fire ud af seks stjerner i musikmagasinet GAFFA.

Spor 
 "Telephone"
 "Search For You"
 "Hopeless Lover"
 "Now I Know"
 "Silent Hill"
 "Let The Hard Times Come"
 "Ocean Red"
 "Ordinary Guy"

Referencer

Eksterne henvisninger 
 

Album fra 2020
Jacob Dinesen-album
Skræddersyet

Skræddersyet (engelsk bespoke) er et term der oprindeligt blev brugt om jakkesæt og sko, der var blevet fremstillet 100% på kundens mål, ved at fremstillet et mønster baseret på kundens mål. Ordet er siden gået hen og dække mange andre ting, der ikke masseproduceres, men hvor kunden har indflydelse på f.eks. form, farve og materiale, og det bruges ofte som marketing.

Skræddersyet tøj adskiller sig fra målsyet tøj, ved at mønsteret bliver tegnet på baggrund af kundens mål, mens målsyet tøj, der bliver individuelt tilpasset fra et standard mønster på baggrund af et mindre antal mål hos kunden.

Skræddersyede sko bliver fremstillet over en læst, der er blevet lavet på baggrund af kundens mål på fødderne.

Se også 
 Målsyet
 Prêt-à-porter

Referencer 

Syning
Ord og vendinger
Visakhapatnam

Visakhapatnam er den største by i delstaten Andra Pradesh i Indien. Visakhapatnam har  indbyggere. Den ligger ved Den Bengalske Bugts kyst. Den er hovedby i distriktet Visakhapatnam.

Referencer

Eksterne henvisninger 

Byer i Andhra Pradesh
Havnebyer i Indien
Dyrenavn

Dyrenavn er et egennavn der gives et individuelt dyr. Kæledyr får ofte et dyrenavn. Nogle af disse henviser til dyrets art, for eksempel Mis eller Kaninus. Zoologiske haver kan give deres dyr navne. I Danmark er kendte navne Marius for en giraf og Brutalis for et næsehorn.

EU-køer skal have navn med et forbogstav bestemt af fødselsåret.

Henvisninger 

Sprogforskning
Mitsuo Matsunaga

Mitsuo Matsunaga (født 8. februar 1939, død 2009) var en japansk judoka og verdensmester. Ved sit første VM i 1965 fik han sølv i vægtklassen +80 kg, da han blev slået i finalen af hollandske Anton Geesink.
Ved VM i judo 1967 i Salt Lake City vandt han guld i den åbne vægtklasse over vesttyskeren Klaus Glahn. Ved VM i judo 1969 fik han bronze.. Han har desuden vundet to guldmedaljer og to bronzemedaljer ved de japanske mesterskaber.

Referencer

Eksterne henvisininger

Judoka fra Japan
Verdensmestre i judo
Playboi Carti

Jordan Carter (født 13. september 1996 i Atlanta, USA) med kunstnernavnet Playboi Carti er en amerikansk rapper, sanger og sangskriver. Han er kendt for sin unikke lyd og særlige personlighed. Han er kendt for sit album Die Lit og Whole Lotta Red, samt sit mixtape Playboi Carti (kendt som Self Titled, da det er opkaldt efter ham selv). Hans største sange er Magnolia, wokeuplikethis* og Shoota, begge med Lil Uzi Vert og Sky. Playboi Cartis hyppigste samarbejdspartnere er Lil Uzi Vert, Young Nudy og producer Pi'erre Bourne.

Playboi Carti er kendt for sit massive arkiv med sange, der ikke er udgivet, som Pissy Pamper (Kid Cudi), der ramte en førsteplads på Spotify Viral Top 100-playlisten.

Eksterne henvisninger 

 

Rappere fra USA
Tæt vandaks

Tæt vandaks (Groenlandia densa) er en vandplante i Vandaks-familien. Slægten Groenlandia har kun denne ene art. Det er hjemmehørende i store dele af Europa, det vestlige Asien og det nordvestlige Afrika; trods sit navn findes den ikke i Grønland. Tæt vandaks kan findes i både vandløb, søer og vandhuller. Den kan sidst på sæsonen ofte vokse så tæt at den fylder hele vandmassen på voksestedet, nogle gange hen i efteråret og begyndelsen af vinteren. Den blomster over vandoverfladen og vindbestøves. Arten formerer sig vegetativt ved deling af jordstænglen.

 
Bestanden Tæt vandaks i Danmark er registreret på 13 lokaliteter i Jylland, og er regnet som en truet art på den danske rødliste.

Kilder og henvisninger 

 

Vandaks-familien
Margao

Margao (, , konkani: Madgao) er en by i delstaten Goa i det vestlige Indien. Den ligger på Indiens vestkyst ved floden Sal. Byen har  indbyggere og er dermed den næststørste by i Goa efter Vasco da Gama. Margao er hovedby i distriktet South Goa.

Referencer

Byer i Goa
Mormugao

Mormugao er en by i delstaten Goa i det vestlige Indien. Den ligger på Indiens vestkyst og er Goas vigtigste havneby. Byen har  indbyggere. Den ligger i distriktet South Goa.

Referencer

Byer i Goa
Havnebyer i Indien
Aurangabad (Bihar)

Aurangabad er en by i delstaten Bihar i det nordøstlige Indien. Byen har  indbyggere og ligger omtrent 140 kilometer fra delstatshovedstaden Patna. Aurangabad er hovedby i distriktet Aurangabad.

Referencer 

Byer i Bihar
Jehanabad

Jehanabad er en by i delstaten Bihar i det nordøstlige Indien. Byen har  indbyggere og ligger omtrent 62 kilometer fra delstatshovedstaden Patna. Jehanabad er hovedby i distriktet Jehanabad.

Referencer 

Byer i Bihar
Tezpur

Tezpur (tidligere Sonitpur; অসমীয়া: তেজপুৰ)  er en historisk by i delstaten Assam i det nordøstlige Indien. Den ligger ved floden Brahmaputra, 175 kilometer nordøst for Guwahati. Byen har  indbyggere. Tezpur er hovedby i distriktet Sonitpur.

Referencer

Byer i Assam
Adrian Iorgulescu

Adrian Iorgulescu (født 6. juli 1951 i Bukarest, Rumænien) er en rumænsk komponist, professor, lærer og politiker.

Iorgulescu studerede komposition på Musikkonservatoriet i Bukarest (1970-1975). Han har skrevet 4 symfonier, orkesterværker, koncertmusik, kammermusik, operaer, 4 strygekvartetter, korværker etc. Han har været professor og lærer i komposition på National University of Music i Bukarest fra (1990), og var politiker og medlem af partiet National Liberal Party, hvor han var kulturminister (2005-2008).

Udvalgte værker 

 4 Symfonier - for orkester
 4 Strygekvartetter

Eksterne henvisninger 
 om Adrin Iorgulescu 

Komponister fra Rumænien
Personer fra Bukarest
Marina Marta Vlad

Marina Marta Vlad (født 8. marts 1949 i Bukarest i Rumænien) er en rumænsk komponist og violinist.

Vlad studerede komposition og violin på Det Nationale Musikuniversitet i Bukarest med endt afgangseksamen (1973). Hun har skrevet orkesterværker, kammermusik, korværker og klavermusik etc. Hun var lærer i komposition på på musikuniversitetet indtil (2002).

Udvalgte værker 

 Symfonisk sats (1979) - for orkester
 Billeder (1980) - for strygeorkester og orkester
 Sonate (1979) - for violin og klaver
 2 Strygekvartetter (1981, 1982)

Eksterne henvisninger 
 om Marina Marta Vlad

Komponister fra Rumænien
Personer fra Bukarest
Christian Wilhelm Berger

Christian Wilhelm Berger (født 13. juni 1964 i Bukarest, Rumænien) er en rumænsk komponist, organist, lærer og foredragsholder.

Berger studerede først klaver på George Enescu Music School (1970-1982), herefter studerede han komposition på Musikkonservatoriet i Bukarest hos Aurel Stroe og Tiberiu Olah fra (1983-1987), og senere på Gheorghe Dima Music Akademiet i Cluj-Napoca hos Cornel Taranu (1994). Han studerede orgel privat hos forskellige lærere. Berger har skrevet 4 symfonier, orkesterværker, kammermusik, 3 strygekvartetter, koncertmusik og orgelstykker etc. Han underviser som lærer i orkestrering og musikanalyse på National Music University i Bukarest, og er leder af kompositions afdelingen.

Udvalgte værker 

 Symfoni nr. 1 (1987) - for orgel og orkester
 Symfoni nr. 2 (1989) - for orkester
 Symfoni nr. 3 (1990) - for orkester
 Symfoni nr. 4 (1993) - for orkester
 3 Strygekvartetter (1986, 1987, 1988)
 Koncert (1987) - for solo orgel

Eksterne henvisninger 
 om Christian Wilhelm Berger

Komponister fra Rumænien
Organister
Personer fra Bukarest
Violeta Dinescu

Violeta Dinescu  (født 13. juli 1953 i Bukarest, Rumænien) er en rumænsk/tysk komponist, pianist og professor.

Dinescu studerede komposition på Ciprian Porumbescu Musikkonservatoriet i Bukarest hos Myriam Marbe. Hun har skrevet orkesterværker, kammermusik, balletmusik, operaer, korværker, sange etc. Hun flyttede til Tyskland i (1982), hvor hun lever i dag, som freelance komponist og her har hun været lærer i komposition på mange tyske universiteter bl.a. i byen Heidelberg og Frankfurt. Hun er i dag professor i komposition på Universitet i Oldenburg.

Udvalgte værker 

 Akrostichon (1983) - for orkester
 L'ORA X (1995) - for orkester
 Cirklen (1985) - ballet
 Effi Briest (1998) - ballet

Eksterne henvisninger 
 om Violeta Dinescu

Komponister fra Rumænien
Komponister fra Tyskland
Personer fra Bukarest
Internetsociologi

Internetsociologi eller cybersociologi er studiet af menneskers sociale adfærd på internettet med sociologiske metoder og sociologiske teorier. Feltet har fokus på internettet som social arena og hvordan menneskers adfærd ligner og adskiller sig fra adfærden i den analoge verden. Internetsociologien overlapper med andre sociologiske genstandsfelter såsom organisationssociologien (f.eks. i undersøgelsen af sociale fora), retssociologien (f.eks. i undersøgelsen af cybercrime) og mediesociologien, men adskiller sig i fokusset på netop det digitale aspekt.

Referencer 

Sociologiske fagområder
Internet
Rasmus Munk

Rasmus Munk (født 18. april 1991 i Randers) er køkkenchef og medejer i restauranten Alchemist i København, der siden 2020 har to stjerner i Michelinguiden.

Historie 
Rasmus Munk er uddannet kok, og har bland andet arbejdet som assisterende køkkenchef på restaurant North Road i London, og som køkkenchef på restaurant Treetop (Munkebjerg Hotel) i Vejle før han startede den første Alchemist på Østerbro i København 2015. Alchemist på Refshaleøen åbnede d. 4. juli 2019.

Eksterne henvisninger 
Robb Report: Art, Activism and Eating: Inside Alchemist, the World’s Most Ambitious New Restaurant

Forbes: How 28-Year-Old Rasmus Munk’s Alchemist Earned 2 Michelin Stars In Just 7 Months

Politiken: Fra pulversovs til to michelinstjerner: Det mobbede barn blev til michelinkok

Jyllands-Posten: Kokken Rasmus Munk rejste fra Randers til gastronomiens verdenstinder

TV2 Lorry Dokumentar "Verdens vildeste restaurant"

Kokke fra Danmark
Skærmarve

Skærmarve (Holosteum umbellatum) er en enårig plante Nellike-familien. Den er en 10-30 cm høj urt med rosetblade og flere oprette stængler, der i toppen har blomsterstilke, der ikke er lige lange. Den blomstrer april til maj, og blomsterne har hvide til lyserøde kronblade. Den findes naturligt i Europa, og er indført i Nordamerika. I Danmark findes den på kystskrænter og strandoverdrev især den sydøstlige del af Danmark. Bestanden i Danmark er i tilbagegang, og den er regnet som en truet art på den danske rødliste.

Kilder og henvisninger 

 

Nellike-familien
Vejle Løbet 2021

Vejle Løbet er et dansk DCU licensløb. Det godt 130 km lange linjeløb bliver kørt den 22. august 2021 med start og mål på Tybovej ved  den gamle cirkusplads i Egtved. Løbet bliver arrangeret af Vejle Cykel Klub, og er et eliteløb for herre A-klassen i den danske landevejssæson 2021. 

Der skal køres ti omgange på en 13,2 km lang rundstrækning.

Resultat

Hold 
(bliver opdateret løbende)

Eksterne henvisninger 
 

DCU licensløb 2021
Egtved
Thane

Thane er en by i delstaten Maharashtra i det vestlige Indien. Den ligger på øen Salsette ud for Indiens vestkyst. Byen har  indbyggere og er dermed den femtendestørste by i Indien. Thane er hovedby i distriktet Thane og indgår i Mumbais storbyområde.

Referencer

Byer i Maharashtra
Smalfliget brandbæger

Smalfliget brandbæger (Jacobaea erucifolia) er en blomst i brandbægerslægten i kurvblomst-familien. Den forekommer naturligt i det meste af Europa og mod øst til den vestlige del af Centralsibirien. Det er en 20-80 centimeter høj flerårig plante, der blomstrer i august til december. Den vokser på overdrev, tørre skrænter, randarealer og standoverdrev.
Bestanden i Danmark er i tilbagegang, og findes nu kun på Sydlangeland, og den er regnet som en truet art på den danske rødliste.

Kilder og henvisninger 

Kurvblomst-familien